送懷秀禪者
作者：釋重顯
朝代：宋

paragraphs: 麻衣草座思靈徹，一食安閑更無别。
儵忽遷流數百年，杳杳誰來繼其絕。
吾兮亦是疏慵輩，冷淡身心存慷愷。
偶續靈峰照夜燈，邃泛鐡船下滄海。
深嗟知困不知休，奔馳駭浪空淹留。
縱得長鼇擬何待，堪白頭時好白頭。
因觀壞衲秀禪客，清苦如冰復如蘗。
别我攜筇步大方，爲葉爲花恣披折。
伏枕寥寥情意闌，率寫狂歌贈行色。